Chief Theoretical Knowledge Instructor (CTKI) ved trafikkflygerutdanninga på Bardufoss
Publisert torsdag 12. mars 2020 - 03:39
Om stillingen og tilhørighet
Ved UiT Norges arktiske universitet, Institutt for teknologi og sikkerhet (ITS), er det ledig stilling som Chief Theoretical Knowledge Instructor (CTKI) ved trafikkflygerutdanningen på Bardufoss, med tiltredelse snarest.
ITS er organisert under Fakultet for naturvitenskap og teknologi, og har ca. 80 tilsatte og ca. 500 studenter på våre ulike utdanninger. Instituttet tilbyr utdanninger på bachelor- og masternivå så vel som forskning innenfor områdene luftfartsfag, nautiske fag, ingeniørfag og sikkerhets- og beredskapsfag.
UiT Norges arktiske universitet tilbyr Norges eneste trafikkflygerutdanning i offentlig regi. Bachelor i luftfartsfag er et unikt studium som kombinerer tradisjonell flyskole med akademiske fag. I tillegg til at studiet leder fram mot trafikkflygersertifikat, vil studentene få en ettertraktet akademisk tilleggskompetanse som er tilpasset den sivile luftfarten i Norge. I tillegg kvalifiserer kandidatene for opptak til master i luftfartsvitenskap som UiT starter fra høsten 2020.
Det blir tatt opp 12 studenter per semester ved trafikkflygerutdanningen. Det er for tiden full drift på Bardufoss med 48 studenter. Skolen opererer 6 en-motors fly av typen Cessna 182 med Garmin 1000, Simulator Type FNPT II ALX/35 samt 3 to-motors fly av type PA-31. UTSA fornyer hele sin fly/simulatorpark i løpet av 2020/2021.
Utdanningen med tilhørende stilling er organisert under Institutt for ingeniørvitenskap og sikkerhet. CTKI rapporterer til skolesjef. Arbeidssted er Bardufoss. Arbeidstid for stillingen følger normalarbeidstiden i staten som er 37,5 timer per uke.
Søkere lønnes etter statens regulativ kode 1009 Universitetslektor eller 1007 Høgskolelærer, avhengig av kvalifikasjoner.
CTKI vil ha ansvar for teoriundervisningen ved UTSA. CTKI vil også måtte påregne å utføre egen undervisning og oppgaver som normalt følger med i en trafikkflygerutdanning. Instituttet tilbyr opplæring i pedagogikk for ansatte.
CTKI er ansvarlig for tilsyn med alle som underviser og for standardisering av teoriundervisningen. CTKI skal ha praktisk bakgrunn fra luftfarten og ha gjennomført kurs i undervisningsteknikker eller ha omfattende tidligere erfaring med å gi teoretisk undervisning.